Brintesia circe

Brintesia circe er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

 Utseende 
En ganske stor, brunsvart sommerfugl. Oversiden er brunsvart, med et nokså bredt, hvitt tverrbånd i vingens ytre del og en rund, svart øyeflekk (med lys kjerne) i spissen av forvingen. Undersiden av forvingen er grå med grå kanter, undersiden av bakvingen er gråspraglete. Et bredt, hakkete, hvitt tverrbånd går over begge vingepar, i tillegg har bakvingen et ufullstendig tverrbånd nærmere roten. Arten kan ligne flere andre europeiske ringvinger, men er større og mer kontrastrikt tegnet enn disse.

 Levevis 
Arten finnes på tørre, gresskledte steder eller buskmark, også på dyrket mark.

 Utbredelse 
Arten er utbredt i Sør- og Mellom-Europa, østover til Himalaya.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien ringvinger, Satyrinae
 Gruppen Satyrini 
 Gruppen Satyrina
 Brintesia circe (Fabricius, 1775)

 Kilder 
 Tolman, T. og Lewington, R. (1997) Butterflies of Britain and Europe. Harper Collins, London etc.
 Markku Savela's Lepidoptera and some other life forms: Sjekkliste over artene. Hentet 18.1. 2012.
 Brower, A.V.Z.(2006) Brintesia på Tree of life 

 Eksterne lenker 


Kategori:Ringvinger
Kategori:Sommerfugler formelt beskrevet i 1775
Kategori:Dyr formelt beskrevet av Johann Christian Fabricius